

## Βιογραφικό

**Αντώνης Πατσαλής**

**Αναπληρωτής Γενικός Διευθυντής (Μάϊος 2015 – Σήμερα)**

****

Ο Αντώνης Πατσαλής γεννήθηκε στο Καϊμακλί το 1952.

Το 1970 αποφοιτά από την Τεχνική Σχολή και με το τέλος της στρατιωτικής του θητείας φεύγει για σπουδές στην Αγγλία.

Το 1977 παίρνει το πτυχίο από το UCL ως Μηχανολόγος Μηχανικός - BSc (Eng) και συνεχίζει στο UCL με υποτροφία, ως ερευνητής στις ανανεώσιμες πηγές ενέργειας και συγκεκριμένα στις ανεμογεννήτριες.

Εργάζεται στην ΑΗΚ από το 1978. Για αρκετά χρόνια εργάστηκε στους Ηλεκτροπαραγωγούς Σταθμούς Μονής, Δεκέλειας και Βασιλικού, στη συνέχεια στη Διεύθυνση Ανθρώπινου Δυναμικού και στην Επιχειρησιακή Μονάδα Παραγωγής, στα Κεντρικά Γραφεία της ΑΗΚ στη Λευκωσία.

Από το 2010 κατέχει τη θέση του Εκτελεστικού Διευθυντή Παραγωγής. Από τη θέση αυτή, ανέλαβε ως Διευθυντής Έργου την αποκατάσταση του Η/Σ Βασιλικού, ως επίσης και την ένταξη των προσωρινών Μονάδων Παραγωγής στο ηλεκτρικό σύστημα, για την ικανοποίηση των βασικών αναγκών των καταναλωτών, μετά την έκρηξη στη Ναυτική Βάση «Ευάγγελος Φλωράκης», τον Ιούλιο του 2011.

Είναι ο Συντονιστής της Ομάδας Φυσικού Αερίου της ΑΗΚ και έχει άμεση εμπλοκή με την μετατροπή των εγκαταστάσεων της ΑΗΚ για καύση φυσικού αερίου.

Πρόσφατα έχει διοριστεί από την ΑΗΚ Συντονιστής του Έργου Εφαρμογής της Ρυθμιστικής Απόφασης αρ. 04/2014 για τον Λειτουργικό Διαχωρισμό των Δραστηριοτήτων της ΑΗΚ και έχει την ευθύνη της εποπτείας των δραστηριοτήτων που αφορούν την υλοποίηση του έργου, ως επίσης και τον εξορθολογισμό και τη βελτίωση της παραγωγικότητας της ΑΗΚ.

Τον Μάιο του 2015, διορίστηκε από το Υπουργικό Συμβούλιο ως Αναπληρωτής Γενικός Διευθυντής της ΑΗΚ.

Ο κύριος Πατσαλής είναι νυμφευμένος με την Κλέλια και έχουν τέσσερα παιδιά.